|  |  |
| --- | --- |
| Naročnik: | Izvajalec: |
| RS, Ministrstvo za kulturo, ki ga zastopa  minister mag. Zoran Poznič  Maistrova ulica 10, 1000 Ljubljana |  |

|  |  |
| --- | --- |
| Podpisnik pogodbe: | Podpisnik pogodbe: |
| Davčna št: 70949417 | Identifikacijska št.: |
| Matična št.: 2399342000 | Matična št.: |
| Transakcijski račun: 01100-6300109972 odprt pri Banki Slovenije in ga vodi Uprava za javna plačila | Transakcijski račun: |
| Telefon: 01 369 59 00 | Telefon: |
| Telefaks: 01 369 59 01 | Telefaks: |
| E-pošta: gp.mk@gov.si | E-pošta: |

skleneta

**POGODBO ZA VZDRŽEVANJE IN NADGRADNJE**

**INFORMACIJSKEGA SISTEMA eJR ZA OBDOBJE TREH LET TER POSTAVITEV RAZPISOV**

**ŠT.**

# uvodne določbe

1. člen

Pogodbeni stranki ugotavljata;

* da je naročnik izvedel postopek oddaje javnega naročila po postopku naročila male vrednosti za »Vzdrževanje in nadgradnje informacijskega sistema eJR za obdobje treh let ter postavitev razpisov (informacijska podpora izvajanju javnih razpisov s področja kulture)« na podlagi 47. člena Zakona o javnem naročanju (Uradni list RS, št. 91/15 in 14/18; v nadaljnjem besedilu ZJN-3) z oznako      , objavljenega na portalu javnih naročil dne       pod številko objave      ;
* da je bil izvajalec na podlagi odločitve št.       z dne       izbran kot najugodnejši ponudnik,
* da je izvajalec naročniku pred sklenitvijo te pogodbe skladno z Zakonom o integriteti in preprečevanju korupcije predložil izjavo o udeležbi fizičnih in pravnih oseb v lastništvu izvajalca, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z izvajalcem.

# predmet pogodbe IN NAČIN IZVAJANJA POGODBE

1. člen

Predmet pogodbe je vzdrževanje in nadgradnje informacijskega sistema eJR za obdobje treh let ter postavitev razpisov (informacijska podpora izvajanju javnih razpisov s področja kulture), ki vključuje naslednje aktivnosti:

1. osnovno vzdrževanje,

2. podpora naročniku,

3. tehnična izvedba postavitve razpisov,

4. računalniške storitve v povezavi z nadgradnjami;

5. nadgradnje in spremembe.

Predmet pogodbe je podrobneje specificiran v specifikacijah, ki so priloga št. 1 te pogodbe in njen sestavni del.

Naročnik si pridržuje pravico, da ne porabi vseh predvidenih količin za posamezno aktivnost, določenih v predračunu št.      , z dne      , ki je priloga št. 2 te pogodbe in njen sestavni del.

1. člen

Aktivnost iz 1. točke prvega odstavka 2. člena te pogodbe se izvaja kontinuirano. Osnovno vzdrževanje izvajalec zagotavlja ves čas trajanja veljavnosti pogodbe.

Aktivnosti iz 2., 3., 4. in 5. točke prvega odstavka 2. člena te pogodbe se izvajajo po izrecnem predhodnem pisnem naročilu naročnika, ki je lahko tudi elektronska pošta. Naročnik in izvajalec predhodno dogovorita vsebino, obseg in roke posamezne aktivnosti, naročnik pa končni dogovor potrdi s pisnim naročilom.

1. člen

Izvajalec mora aktivnost iz 1. točke prvega odstavka 2. člena te pogodbe izvajati ob delavnikih v času od 9:00 do 15:00 ure, izven rednega delovnega časa pa po vnaprejšnjem dogovoru.

Izvajalec izvaja tehnično podporo končnim uporabnikom preko telefona       ali e-pošte      .

Za prijavitelje je prvi nivo podpore, ko gre za vsebinska vprašanja, na strani naročnika. Izvajalec izvaja drugi nivo podpore, ko gre za tehnična vprašanja.

1. člen

Resnost problemov in odzivni čas ter čas v katerem mora izvajalec odpraviti napako, ki sodi v storitev osnovnega vzdrževanja se določi po naslednji tabeli:

|  |  |  |  |
| --- | --- | --- | --- |
| Resnost problema | Opis problema | Odzivni čas | Čas v katerem mora izvajalec odpraviti napako |
| kritičen | poslovni proces uporabnika je onemogočen | Takoj oz. 15 minut\* | 4 ure |
| resen | poslovni proces uporabnika je močno oviran | do 4 ure | 1 dan |
| manjši | zmanjšana produktivnost uporabnika | do 8 ur | 5 dni oz. kasneje po dogovoru z naročnikom |

\*Pri kritični prioriteti zahtevka mora izvajalec začeti z reševanjem takoj, oziroma takoj, ko je mogoče zaradi okoliščin (npr. potreben predhoden poseg drugega izvajalca).

V primeru manjših napak oziroma zahtev se reševanje izvaja na podlagi neposredne elektronske prijave, če pa gre za težji problem oziroma bolj zapleteno nalogo, izdela izvajalec pisno ponudbo na podlagi zahteve naročnika. V primeru dvoma ali gre za težji ali lažji problem, velja odločitev naročnika za končno.

Odzivni čas je čas, ki preteče od prejema prijave napake, do trenutka, ko izvajalec začne z njenim reševanjem.

Če izvajalec po pregledu napake ugotovi, da bo za njeno odpravo potrebno več kot je predvideno, je dolžan to sporočiti naročniku in za vmesni čas vzpostaviti začasno delovanje eJR , tako da bo delovni proces uporabnika kar najmanj moten.

1. člen

Naročnik in izvajalec se dogovorita za način in obliko prijave problema v pisni ali elektronski obliki (pisni ali elektronski obrazec) oziroma način izmenjave informacij.

1. člen

Za opravljanje storitev po tej pogodbi je izvajalec dolžan:

* izpolniti vse obveznosti, ki so podrobneje specificirane v prilogi 1 te pogodbe,
* svoje pogodbene obveznosti izvajati brezhibno, kvalitetno in strokovno ter na najracionalnejši način v okviru naročnikovih specifikacij in v skladu z dobrimi poslovnimi običaji, ki veljajo na področju, za katero se sklepa pogodba,
* zagotavljati, da sistem deluje v skladu s specificiranimi zahtevami,
* redno obveščati naročnika o poteku izvajanja pogodbenih obveznosti,
* zagotavljati svojo udeležbo na rednih sestankih, ki jih skliče naročnik,
* pravočasno opozoriti na morebitne ovire pri realizaciji posamezne aktivnosti,
* omogočati naročniku stalen ustrezen nadzor nad izvajanjem pogodbenih storitev,
* upoštevati zakonske določbe in veljavna naročnikova pravila za varovanje in zaščito, s katerimi se je dolžan seznaniti ob podpisu pogodbe,
* zagotavljati, da izvajalčevi kadri z naročnikom komunicirajo v slovenskem jeziku.

1. člen

Naročnik ima pravico izvajati nadzor nad delom izvajalca po tej pogodbi.

Izvajalec mora naročniku na podlagi predhodne najave omogočiti izvajanje nadzorstvenega pregleda kadarkoli med rednim delovnim časom izvajalca.

Naročnik lahko izvede nadzorstveni pregled zaradi preverjanja katerekoli izvajalčeve obveznosti po tej pogodbi, vključno s preverjanjem, ali izvajalec:

* opravlja storitve po tej pogodbi v skladu z zahtevami iz te pogodbe,
* izvaja oziroma upošteva tehnične in druge varnostne ukrepe glede varovanja osebnih in zaupnih podatkov ali kakovosti izvedenih storitev,
* spoštuje finančne predpise v pomenu revizijskega nadzora oziroma,
* upošteva predpise, ki se uporabljajo za storitve, ki so predmet te pogodbe.

1. **CENA IN PLAČILNI POGOJI**
2. člen

Izvedba predmeta pogodbe se zaračunava po cenah iz ponudbenega predračuna št.       z dne      .

Skupna predvidena pogodbena vrednost znaša       EUR z DDV.

Cene za izvedbo predmeta pogodbe iz ponudbenega predračuna na enoto mere z DDV so fiksne za obdobje veljavnosti pogodbe in vključujejo vse stroške za izvedbo predmeta pogodbe.

Sredstva se črpajo iz proračunske postavke 131086 Investicije in investicijsko vzdrževanje državnih organov na kontih 4025, 4020 in 4207.

Če pri oceni predvidenega števila količin in skupni oceni sredstev brez DDV ter upoštevanju naročnikovih naročil na posamezni vrsti storitve ne bo izvedeno toliko delovnih ur, kot jih je predvideno in ne bo porabljeno toliko sredstev kot jih je predvideno, se lahko neizvedene količine in neporabljena sredstva porabijo na drugih vrstah storitev v sklopu predmeta naročila.

1. člen

Storitve za aktivnost iz 1. točke prvega odstavka 2. člena te pogodbe se plačujejo kot mesečni pavšal po ceni       EUR z DDV na mesec, kar za predvideno količino 36 mesecev znaša       EUR z DDV. Če se storitve v določenem mesecu ne izvajajo cel mesec, se obračuna samo sorazmerni del.

Storitve za aktivnosti iz 2. točke prvega odstavka 2. člena te pogodbe se plačujejo po ceni:       EUR z DDV za človek/dan, in sicer samo za dejansko opravljene storitve, kar za predvideno količino       človek/dni znaša       EUR z DDV.

Storitve za aktivnosti iz 3. točke prvega odstavka 2. člena te pogodbe se plačujejo po ceni:       EUR z DDV za posamezen razpis, in sicer samo za dejansko opravljene storitve, kar za predvideno količino 25 razpisov znaša       EUR z DDV.

Storitve za aktivnosti iz 4. točke prvega odstavka 2. člena te pogodbe se plačujejo po ceni:       EUR z DDV za človek/dan, in sicer samo za dejansko opravljene storitve, kar za predvideno količino       človek/dni znaša       EUR z DDV.

Storitve za aktivnosti iz 5. točke prvega odstavka 2. člena te pogodbe se plačujejo po ceni:       EUR z DDV za človek/dan, in sicer samo za dejansko opravljene storitve, kar za predvideno količino       človek/dni znaša       EUR z DDV.

Porabljeni čas za aktivnosti iz 2., 4. in 5. točke prvega odstavka 2. člena te pogodbe je vsota porabe časa iz pisnih poročil o opravljenem delu, preračunan v človek/dan po načelu 8 ur je 1 dan, 60 minut je 1 ura. Obračunska enota je 15 minut, obračuna se vsakih začetih 15 minut.

1. člen

Podlaga za izstavitev računa za opravljene aktivnosti iz 1. točke prvega odstavka 2. člena te pogodbe je s strani naročnika potrjeno poročilo o opravljenih storitvah osnovnega vzdrževanja s specifikacijo in opisom opravljenih storitev. Kopija potrjenega poročila je priloga računa.

Podlaga za izstavitev računa za opravljene aktivnosti iz 2., 3., 4. in 5. točke prvega odstavka 2. člena te pogodbe je s strani naročnika potrjeno poročilo izvajalca s specifikacijo in opisom opravljenih storitev, opredelitvijo porabe časa za posamezno storitev ter s sklici na pripadajoča naročila naročnika. Kopija s strani naročnika potrjenega poročila je priloga računa.

Izvajalec izstavi račun po opravljeni aktivnosti oz. aktivnostih, ki so predmet pogodbe in pomenijo obračun za posamezni celovit sklop oziroma za opravljeno osnovno vzdrževanje mesečno.

Izvajalec mora vse račune naročniku pošiljati izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike. Račun se mora sklicevati na številko pogodbe, na podlagi katere se izstavlja.

1. člen

Rok plačila je 30. dan od uradnega prejema pravilno izstavljenega računa na račun izvajalca št.       odprt pri      , oziroma na račun izvajalca, ki je naveden na računu.

Plačilni rok prične teči naslednji dan po prejemu računa, ki je podlaga za izplačilo. Če zadnji dan roka sovpada z dnem, ko je po zakonu dela prost dan oziroma v plačilnem sistemu TARGET ni opredeljen kot plačilni dan, se za zadnji dan roka šteje naslednji delavnik oziroma naslednji plačilni dan v sistemu TARGET.

# JAMČEVANJE

1. člen

Izvajalec jamči, da bo predmetni sistem ter njegove nadgradnje in prilagoditve, delovali v skladu s specificiranimi naročnikovimi zahtevami.

Za predmetne storitve iz 4. in 5. točke prvega odstavka 2. člena te pogodbe daje izvajalec 6 (šest) mesečno garancijo za brezhibno delovanje stvari. Garancijski rok teče od dneva podpisa potrjenega poročila iz 11. člena te pogodbe. V tem obdobju se izvajalec zavezuje brezplačno popraviti/odpraviti vse morebitne napake v delovanju sistema ter njegovih nadgradenj in prilagoditev in odstopanju delovanja le-teh glede na predmetne specifikacije naročnika, oziroma če to ni možno, izdelati funkcionalno nadomestno rešitev, ne more pa naročnik v sklopu garancije brezplačno zahtevati dodatnih sprememb.

1. člen

Naročnik je dolžan vse napake, ki jih bo odkril sam ali za katere bo izvedel od svojih končnih uporabnikov sistema, takoj javiti izvajalcu.

Napako je izvajalec dolžan odpraviti v rokih določenih v 5. členu te pogodbe.

1. člen

Če naročnik po namestitvi nadgradnje na produkcijsko okolje, kar pomeni po že opravljenem prevzemu, ugotovi skrite napake pri delovanju sistema, mora izvajalec, glede na resnost napake v roku 5 delovnih dni od obvestila naročnika odpraviti napake.

## PRESOJA KAKOVOSTI IN OBSEGA REALIZACIJE POGODBE

1. člen

V kolikor naročnik pisno (ali v obliki elektronskega dokumenta) ugotovi in obvesti izvajalca, da sta kvaliteta in obseg sporna, zadrži izplačilo zadnjega izdanega računa.

Preverjanje kvalitete in obsega realizacije predmeta izvaja naročnik, ki po potrebi, za posamezne naloge predmeta, lahko organizira komisijo za preverjanje kvalitete in obsega v sestavi: naročnik, izvajalec, druge odgovorne osebe pri naročniku in zunanji svetovalec, po potrebi, na način:

* primerjava z vsebino predmeta pogodbe,
* primerjava z dostavljenimi mesečnimi poročili,
* primerjava s tehničnimi specifikacijami,
* primerjava s standardi stroke in zahtevami naročnika.

Rezultati teh preverjanj morajo biti dokumentirani in so tudi pogoj za realizacijo ali zavrnitev plačil. Dokumentiranje je lahko v pisni ali elektronski obliki.

## ZAVAROVANJE ZA DOBRO IZVEDBO POGODBENIH OBVEZNOSTI

1. člen

Izvajalec mora v roku 10 (desetih) dni po podpisu te pogodbe naročniku izročiti zavarovanje za dobroizvedbo pogodbenih obveznosti v višini **10% (deset odstotkov) skupne pogodbene vrednosti z DDV**, in sicer menično izjavo z vsebino, kot je opredeljena v razpisni dokumentaciji (obrazec »Menična izjava izdajatelja menice za dobro izvedbo del«). Na podlagi te menice bo naročnik pooblaščen, da podpisano bianco menico izpolni v vrednosti 10% pogodbene vrednosti (z vključenim DDV).

Veljavnost zavarovanja za dobro izvedbo pogodbenih obveznosti je še 90 (devetdeset) dni po preteku roka veljavnosti te pogodbe.

Naročnik bo unovčil zavarovanje za dobro izvedbo pogodbenih obveznosti v primeru:

1. če ponudnik ne po pričel izvajati svojih pogodbenih obveznosti v skladu z določili pogodbe ali
2. če ponudnik ne bo izpolnil svojih pogodbenih obveznosti v skladu z določili pogodbe ali
3. če ponudnik ne bo pravočasno izpolnil svojih pogodbenih obveznosti v skladu z določili pogodbe ali
4. če ponudnik ne bo pravilno izpolnil svojih pogodbenih obveznosti v skladu z določili pogodbe ali
5. če bo ponudnik prenehal izpolnjevati svoje pogodbene obveznosti v skladu z določili pogodbe.

V primerih zamud ali kršitev, za katere je v tej pogodbi določena pogodbena kazen, se prvenstveno obračuna pogodbena kazen na način določen v naslednjem členu te pogodbe, zavarovanje za dobro izvedbo pogodbenih obveznosti pa se lahko unovči ob nadaljevanju zamude ali kršitve.

## POGODBENA KAZEN

1. člen

V primeru zamude rokov izvedbe za aktivnosti iz 2., 3., 4. in 5. točke prvega odstavka 2. člena te pogodbe po izključni krivdi izvajalca, naročnik izvajalcu lahko zaračuna pogodbeno kazen v višini 1 % vrednosti zamujenega naročila z DDV za vsak zamujeni dan, vendar največ do vključno 30 % vrednosti naročila.

V primeru zamude odzivnega časa na prijavo napake ali rokov za odpravo napake po izključni krivdi izvajalca, naročnik izvajalcu lahko za vsako zamujeno uro zaračuna pogodbeno kazen v višini 1 % vrednosti mesečnega pavšala, vendar največ do vključno 50 % vrednosti mesečnega pavšala.

Če izvajalec naročniku sporoči, da je napaka odpravljena, kasneje pa se ugotovi, da napaka ni odpravljena, naročnik izvajalcu lahko zaračuna kazen v višini enomesečnega pavšala z DDV.

Če izvajalec zamuja z izvajanjem pogodbenih storitev toliko, da bi lahko naročniku nastala škoda ali da bi izvedba izgubila pomen, lahko naročnik nadomestno storitev naroči pri drugem izvajalcu na stroške zamudnika, lahko pa razdre pogodbo in zahteva povrnitev dejanske škode.

Izvajalec ne odgovarja za pravočasno izvedbo predmetnih storitev, če naročnik ne izpolni vseh svojih obveznosti. V kolikor naročnik zamuja z izpolnitvijo svojih obveznosti, se roki izvedbe storitev s strani izvajalca podaljšajo za čas te zamude.

Pogodbena kazen ali kritje za nadomestno storitev se obračuna pri naslednjih izplačilih izvajalcu oziroma v kolikor navedeno ni mogoče, se iz tega naslova izstavi poseben račun, ki ga mora izvajalec plačati v roku osem dni od prejema.

Pogodbeni stranki sta soglasni, da v primeru zamude z izpolnitvijo, izvajalca ob sprejemu izpolnitve ni potrebno posebej obvestiti o pridržanju pravice do obračuna pogodbene kazni, pač pa se pogodbena kazen obračuna v skladu z določili te pogodbe ob vsaki zamudi brez obvestila.

1. **AVTORSKE PRAVICE**
2. člen

Za izdelke, ki nastanejo v okviru izvajanja te pogodbe in imajo značaj avtorskega dela, se materialne avtorske pravice s prevzemom izdelka (programske ali druge stvaritve) **neizključno** prenesejo na naročnika, prostorsko in časovno neomejeno, in sicer pravica do reproduciranja sestavnih delov ali celote programske opreme ali druge stvaritve, pravica prevoda, prilagoditve, priredbe oziroma drugačne predelave ter reproduciranja teh predelav in pravica distribucije v okviru javnega sektorja, v katerikoli obliki. Prenesena avtorska pravica naročniku omogoča, da lahko komurkoli naroči obdelovanje, predelovanje, nadgrajevanje in vzdrževanje izdelka, ki je predmet te pogodbe.

Naročnik lahko avtorska dela, ki so predmet te pogodbe, uporablja brez omejitev, ves čas trajanja avtorske pravice in za vse primere. Naročnik ima pravico, da za potrebe javne uprave, pravice, ki jih je pridobil na podlagi te pogodbe, prenaša na tretje osebe, ne da bi za to potreboval soglasje avtorja in ne da bi za tak prenos avtorskih pravic moral avtorju izplačevati kakršnokoli dodatno plačilo.

Če izvajalec v okviru izvajanja te pogodbe ponudi informacijski sistem ali uporabi komponento, ki je že izdelana izven te pogodbe, ali njen del, se šteje, da so ti izdelki nastali v okviru izvajanja te pogodbe, razen kolikor so izdelani z odprtokodnimi licencami in naročnik pri njihovi uporabi ni vezan na posameznega ponudnika.

Izvajalec za izdelke, ki nastanejo v okviru izvajanja te pogodbe nima pravice proste uporabe v okviru javnega sektorja, niti pravice kakršnekoli distribucije ali reprodukcije v okviru javnega sektorja.

Izvajalec mora naročniku izročiti končno različico vseh izdelkov, izvorno kodo, dokumentacijo in navodila za namestitev ter tehnično in uporabniško dokumentacijo na poziv naročnika. Pisno izjavo o neizključnem, prostorsko in časovno neomejenem, prenosu materialnih avtorskih pravic za predmet pogodbe mora izvajalec izročiti ob izteku pogodbe.

1. **VARNOSTNE DOLOČBE**
2. člen

Izvajalec se zavezuje, da bo vse podatke, dejstva in listine naročnika, s katerimi bo prišel v stik ob izvajanju te pogodbe, skrbno varoval in jih ne bo razkril tretji osebi tudi po opravljeni storitvi.

Informacije v zvezi z komunikacijskim omrežjem in aplikacijami državnih organov, do katerih pride med svojim delom izvajalec, le-ta ne sme uporabljati za druge namene in izven obsega te pogodbe.

Vse pogodbene obveznosti bo izvajalec izvajal le v dogovorjenih časovnih okvirih in s soglasjem ter vednostjo naročnika. Vse aktivnosti, ki jih bo izvajal izvajalec ne smejo ogroziti delovanja informacijskih sistemov državnih organov. V primeru ogrožanja delovanja informacijskih sistemov ali na zahtevo naročnika mora izvajalec takoj prekiniti z aktivnostmi in po potrebi sodelovati pri vzpostavitvi prvotnega stanja.

Za morebitne kršitve obveznosti, določene v prvem, drugem in tretjem odstavku tega člena, je izvajalec odškodninsko odgovoren.

Izvajalec naročniku omogoča izvajanje nadzora nad izvajanjem postopkov in ukrepov iz tega poglavja.

1. člen

Skladno z veljavnimi predpisi o varstvu osebnih podatkov pogodbeni stranki soglašata, da morebitnih osebnih podatkov ne bosta uporabljali v nasprotju z določili teh predpisov. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov. Naročnik je dolžan izvajalca obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov. Izvajalec je dolžan obvestiti svoje delavce, da lahko pri svojem delu pridejo v stik z osebnimi podatki, pri delu z njimi pa morajo le-ti ravnati z največjo mero skrbnosti in v skladu z zakonodajo.

Vsi izvajalčevi kadri, ki bodo sodelovali pri izvajanju predmeta te pogodbe, morajo varovati vse (osebne, poslovne in zaupne) podatke naročnika in drugih državnih organov, s katerimi bodo prišli v stik pri izvajanju naročila.

# POGODBENA OBDELAVA OSEBNIH PODATKOV

1. člen

Na podlagi pogodbe se bodo lahko obdelovali naslednji osebni podatki prijaviteljev posameznikov: ime, priimek, naslov, davčna številka, datum rojstva, številka tekočega računa, telefonska številka, naslov elektronske pošte, skrbniki pogodb.

1. člen

Naročnik s to pogodbo pooblašča izvajalca za pogodbenega obdelovalca osebnih podatkov, s katerimi bi lahko stopil v stik pri zagotavljanju storitev v skladu s to pogodbo, in sicer izključno za namene zagotovitve storitev po tej pogodbi in izključno v okviru, ki izhaja iz te pogodbe.

1. člen

Namen obdelave osebnih podatkov v skladu s prejšnjim členom je izključno izvajanje storitev v skladu s to pogodbo. Izvajalec bo torej moral izvesti določene tehnične naloge, v okviru katerih bi se lahko seznanil tudi z osebnimi podatki, vendar izključno za namene izvedbe storitev v skladu s to pogodbo.

1. člen

Pogodbeni obdelovalec bo spoštoval obveznosti iz členov 28 in 32 Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (v nadaljnjem besedilu: GDPR) ter s tema členoma povezane druge določbe iste uredbe in zakona, ki ureja varstvo osebnih podatkov.

Pogodbeni obdelovalec bo redno testiral, ocenjeval in vrednotil učinkovitost tehničnih in organizacijskih ukrepov za zagotavljanje varstva osebnih podatkov in bo na tej podlagi prilagajal vse ukrepe, s katerimi zagotavlja njihovo varstvo.

1. člen

Pogodbeni obdelovalec osebnih podatkov se zavezuje, da:

* bo osebne podatke, do katerih ima dostop, obdeloval izključno za namen izvajanja te pogodbe in podatkov ne bo obdeloval ali drugače uporabljal za noben drug namen (ne bo izdeloval kopij ipd.),
* osebnih podatkov, do katerih ima dostop, ne bo na kakršen koli način dajal na razpolago osebi, ki dela za njega kot podizvajalec in jih ne potrebuje za opravo nalog, ki izhajajo iz dogovora. Teh podatkov ne bo dajal fizično katerim koli nepooblaščenim osebam, ali jih prenašal po telekomunikacijskih sredstvih in omrežjih,
* bo podatke, ki bi se morebiti nahajali v njegovem informacijskem sistemu, po koncu izvajanja te pogodbe, nepovratno uničil,
* bo varoval strojno, sistemsko in aplikativno programsko računalniško opremo, s katero se obdelujejo ti podatki,
* bo naprave, s katerimi dostopa do osebnih podatkov ponudnika storitve, upoštevaje način njihove uporabe in s tem povezana tveganja (namizni oz. prenosni računalnik) in veljavne organizacijske ukrepe (tehnično in organizacijsko varovanje), zaščitil na način, da v primeru neupravičenega dostopa do te naprave, ni mogoče dostopati do osebnih podatkov (zaščita naprave z gesli, šifriranje celotnega nosilca podatkov),
* bo spoštoval pravila o varovanju prostorov, v katerih se nahaja oprema, s katero se dostopa, obdeluje osebne podatke naročnika z organizacijskimi, fizičnimi in tehničnimi ukrepi, ki onemogočajo nepooblaščenim osebam dostop do opreme iz prejšnje alineje,
* bo preprečeval nepooblaščen dostop tudi pri njihovem prenosu s telekomunikacijskimi sredstvi in omrežji,
* bo zagotavljal možnost poznejšega ugotavljanja, kdaj so bili ti podatki posredovani drugim naslovnikom ali drugače obdelovani, pri avtomatizirani obdelavi podatkov pa tudi, kdo jih je obdeloval,
* bo naročniku omogočil nadzor nad izvajanjem prejšnjih alinej tega člena, tudi z vpogledom v svoj informacijski sistem,
* bo zagotovil, da so osebe, ki so pooblaščene za obdelavo osebnih podatkov, zavezane k zaupnosti v skladu z b) točko člena 28 GDPR,
* bo izvajal vse druge potrebne ukrepe in postopke, s katerimi se preprečuje slučajna ali namerna nepooblaščena obdelava varovanih podatkov, njihova sprememba ali uničevanje, za katere kot dober gospodar ocenjuje, da jih mora izvajati.

Obveznosti pogodbenega obdelovalca, za katere to izhaja iz njihovega smisla ali namena, se nanašajo tudi na čas po izvajanju te pogodbe.

1. člen

Vsi podatki se lahko obdelujejo izključno na ozemlju Republike Slovenije.

1. člen

Pogodbeni obdelovalec mora pred morebitno sklenitvijo pogodbe, s katero bi imel namen vsaj del opravil v zvezi z izvajanjem te pogodbe in posledično v zvezi z obdelavo osebnih podatkov med njim in tretjo osebno (podizvajalcem), za to dobiti soglasje naročnika. Pri tem mora natančno navesti, kateri del pogodbenih obveznosti bo prepuščen podizvajalcu in do katerih osebnih podatkov bo imel dostop.

Če bi pogodbeni obdelovalec za namen izvajanja tega dogovora obdelavo osebnih podatkov prepustil svojemu podizvajalcu, bi ga moral s pisno pogodbo zavezati k enakim obveznostim, kot veljajo za njega.

1. člen

Če zaradi ravnanj ali opustitev pogodbenega obdelovalca pride do kršitve varstva osebnih podatkov, mora pogodbeni obdelovalec o tem nemudoma obvestiti naročnika, in sicer preko skrbnika pogodbe.

Obvestilo mora imeti najmanj vsebino iz člena 33 GDPR.

# skrbnik pogodbe

1. člen

Skrbnik pogodbe na strani naročnika za to pogodbo je      , skrbnik pri izvajalcu pa      .

# protikorupcijska klavzula

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

# spremembe in dopolnitve

1. člen

Ta pogodba se lahko spremeni ali dopolni s pisnim aneksom, ki ga sporazumno sprejmeta in podpišeta obe pogodbeni stranki.

Za spremembo skrbnikov pogodbe te pogodbe zadošča pisno obvestilo ene pogodbene stranke drugi.

Če katerokoli od določil pogodbe je ali postane neveljavno, to ne vpliva na ostala določila pogodbe. Neveljavno določilo se nadomesti z veljavnim, ki mora čim bolj ustrezati namenu, ki ga je želelo doseči neveljavno določilo.

1. **POSEBNE IN KONČNE DOLOČBE**
2. člen

Pogodbeni stranki sta sporazumni, da začne ta pogodba veljati z dnem obojestranskega podpisa te pogodbe in velja za obdobje 36 mesecev.

1. člen

Izvajalec je na poziv naročnika pri izvajanju predmeta javnega naročila oziroma te pogodbe, v roku osmih dni od prejema poziva, naročniku dolžan posredovati podatke o:

* svojih ustanoviteljih, družbenikih, delničarjih, komandistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

1. člen

Naročnik lahko odstopi od pogodbe brez razloga. Odstop mora biti pisen. Odpovedni rok je tri (3) mesece.

V primeru bistvenih ali ponavljajočih se kršitev pogodbenih določil lahko vsaka od pogodbenih strank odpove pogodbo. V tem primeru je odpovedni rok en (1) mesec. V primeru uveljavljanja skrajšanega odpovednega roka morata tako izvajalec kot naročnik predhodno pismeno opozoriti na bistvene ali ponavljajoče se kršitve s 30 (trideset) dnevnim rokom za odpravo pomanjkljivosti.

Naročnik lahko odstopi od pogodbe brez odpovednega roka tudi v naslednjih okoliščinah:

* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. O prenehanju pogodbe iz navedenega razloga naročnik pisno obvesti izvajalca in s prejemom navedenega pisnega obvestila s strani naročnika pogodba preneha veljati.

1. člen

Pogodbeni stranki se dogovorita, da bosta pri tolmačenju posameznih situacij, ki niso določene s to pogodbo, uporabljali Obligacijski zakonik.

Vse morebitne spore iz te pogodbe bosta stranki reševali sporazumno. V kolikor to ne bo mogoče, spore rešuje stvarno pristojno sodišče v Ljubljani.

1. člen

Ta pogodba je sestavljena v štirih (4) enakih izvodih, od katerih prejme naročnik tri (3) in izvajalec en izvod.

|  |  |  |  |  |  |
| --- | --- | --- | --- | --- | --- |
| Ljubljana, dne \_\_\_\_\_\_\_\_\_\_\_\_ | |  | | Ljubljana, dne \_\_\_\_\_\_\_\_\_\_\_\_ | |
|  | |  | |  | |
| Naročnik: | |  | | Izvajalec: | |

Republika Slovenija

Ministrstvo za kulturo

Mag. Zoran Poznič

minister

Priloga:

1. Tehnične specifikacije za »Vzdrževanje in nadgradnje informacijskega sistema eJR za obdobje treh let ter postavitev razpisov (informacijska podpora izvajanju javnih razpisov s področja kulture)«;

2. Predračun št.       z dne      .